ઑફિસમાંથી ફાઇલ લીક ન થઈ જાય કે ઇન્ફર્મેશન બહાર ચાલી ન જાય એ માટે જેટલી તકેદારી ફેડરલ બ્યુરો ઑફ ઇન્વેસ્ટિગેશન (FBI) રાખતો હશે એનાથી પણ એક વેંત ઊંચે જઈને યશરાજ ફિલ્મ્સે ફિલ્મ ‘ધૂમ:૩’ની વાર્તા લીક ન થઈ જાય એ માટે ચીવટ રાખી છે. જોકે એ પછી પણ વાર્તાનો સારાંશ તો બહાર આવ્યા વિના નથી રહ્યો. ‘ધૂમ:૩’માં પણ આગળની બન્ને ફિલ્મની જેમ જ ચોરી કરનારા આરોપીને એક એવું કારણ આપવામાં આવ્યું છે કે જેથી તે ખોટું કામ કરે તો પણ ઑડિયન્સની નજરમાંથી ઊતરી ન જાય.